Widyawati itu apa sih? Jelaskan dalam bahasa jawa ya

Widyawati () artis Indonesia kang suksès awit dasawarsa 1970-an lan 1980-an, Jenengé wiwit kondhang nalika mbintangi Yuli ing filem Pengantin Remaja (1971) karo Romi kang diparagakaké déning Sophan Sophiaan, dikenal dadi juru main filem kang kondhang ing taun era 1970-an lan 1980-an.

Donya filem ora namung nggawé dhèwèké kondhang, nanging uga nemu pepujaning atiné,

aktor lan sutradara Sophan Sophiaan, kang akiré nikah ing tanggal 9 Juli taun 1972, ing Masjid Al-Azhar.

Sophan Sophiaan lan Widyawati kondhang ning masarakat liwat perané dadi Romi lan Yuli ing filem PENGANTIN REMAJA (1971).

Widyawati kang main filem wiwit umur welasan taun iki, nganti saiki wis mbintangi punjul 40 judhul filem, iku mau durung kalebu sinétron, kaya ABAD 21. Film ARINI (1987) ndadèkaké Widyawati dadi Aktris paling apik ning ajang FFI 1987.

Ing taun 2008, pasangan Sophan Sophiaan-Widyawati main filem bareng ing LOVE, sawijining filem kang ngangkat tema cinta saka warna-warna ing karakter karo beragam latar belakang.

Saliyané main filem, Widyawati uga tau ngrilis album pirang-pirang, kaya POTRET KEKASIH lan KUNANG-KUNANG.

Kebahagiaan pasangan 'sepanjang masa' iki mandhek kerana Sophan Sophian kang dicinta ninggal donya amarga kacilakaan nalika nitih motor ing tanggal 17 Mèi 2008.

Wektu iku dhèwèké bareng rombongan "Touring Merah Putih" nglakoni perjalanan kanggo memperingati 100 taun Kebangkitan Nasional.

Taun 2011, sawisé liburan suwé saka dunya akting, aktris Widyawati saiki mbalik ing donya akting kang ngangkat namane.

Widyawati ngungkapaké yèn dhèwèké duwé akèh pertimbangan kang dadi alasan dhèwèké péngin memerani ing sijining filem kang sadurungé wis diputer.

Kanggoné ana telu prakara kang kudu diperhatikaké kanggo dadi bintang filem kang berkualitas.

Bojone almarhum Sophan Sophiaan iki nambahké yèn kang dikarepké ya iku lamun setitik scene tanapi duwé aji luwih, lan ing filem iki Widyawati ngrasakaké hal kang béda lan akèh tantangan.

Meski filem iki tau difilemke ing taun 70an tanapi Widyawati ora terpaku karo apa kang wis ana, dhèwèké péngin weruh versi awal mung kanggo pembanding.